ZAPISNIK

42. sjednice Vijeća Mjesnog odbora Odranski Obrež, održane 29. listopada 2024., s početkom u 18:00 sati.

NAZOČNI ČLANOVI VIJEĆA:
Luka Šokić, Stjepan Suć i Marijan Šimir

NENAZOČAN ČLAN VIJEĆA:
Darko Janječić i Krešimir Matak

Predsjednik Vijeća Mjesnog odbora Odranski Obrež pozdravlja prisutne, utvrđuje da je na sjednici 3 od 5 članova Vijeća te isto može pravovaljano raspravljati i odlučivati.
Predsjednik VMO Odranski Obrež Luka Šokić otvara 42. sjednicu. 
Prije utvrđivanja dnevnog reda, predsjednik Vijeća otvara raspravu o zapisniku 41. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (3“za“) usvojilo zapisnik 41. sjednice Vijeća.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.

	Predsjednik Vijeća otvara raspravu o prijedlogu dopune dnevnog reda točkom:

2. Prijedlog Zaključka o nadopuni Prijedloga zaključka o izmjeni Plana komunalnih aktivnosti Gradske četvrti Brezovica u 2024.


Vijeće jednoglasno prihvaća dopunu dnevnog reda. 

Vijeće jednoglasno prihvaća redoslijed točaka dnevnog reda.

Vijeće jednoglasno prihvaća dopunjeni dnevni red u cijelosti koji glasi:
        
dnevni   red:

1. Prijedlog Zaključka o Odluci za izmjenu Poslovnika Mjesnog odbora Odranski Obrež –       donošenje zaključka
2. Prijedlog Zaključka o nadopuni Prijedloga zaključka o izmjeni Plana komunalnih aktivnosti Gradske četvrti Brezovica u 2024.
3. Pitanja, prijedlozi i obavijest

Ad 1). Prijedlog Zaključka o Odluci za izmjenu Poslovnika Mjesnog odbora Odranski Obrež – donošenje zaključka
Predsjednik Vijeća Luka Šokić obrazlaže Prijedlog.
Vijeće je jednoglasno (3“za“) donijelo

ODLUKU
o izmjeni Poslovnika o radu Vijeća Mjesnog odbora Odranski Obrež 


Članak 1.

	U Poslovniku o radu Vijeća Mjesnog odbora Odranski Obrež, donesenog na 25. sjednici, 22. svibnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2). Prijedlog Zaključka o nadopuni Prijedloga zaključka o izmjeni Plana komunalnih aktivnosti Gradske četvrti Brezovica u 2024.
Vijeće je jednoglasno (3“za“) donijelo

ZAKLJUČAK
 o nadopuni Prijedloga zaključka o izmjeni Plana komunalnih aktivnosti Gradske četvrti Brezovica u 2024. 


1. Vijeće Mjesnog odbora Odranski Obrež raspravljalo o nedostatcima u izrađenoj projektnoj dokumentaciji od strane Partner gradnja d.o.o. za izgradnju nogostupa u Odranskom Obrežu na Češkoj ulici.

2. Vijeće Mjesnog odbora Odranski Obrež predlaže da se novelacija projektne dokumentacije uvrsti u Prijedlog zaključka o izmjeni Plana komunalnih aktivnosti Gradske četvrti Brezovica u 2024. 

3. Ovaj Zaključak dostavlja se Vijeću Gradske četvrti Brezovica na daljnje postupanje.                                      


Ad 3.) Pitanja, prijedlozi i obavijesti
Predsjednik Vijeća otvara zadnju točku dnevnoga reda, otvara raspravu.
Budući da se nitko ne javlja za riječ, predsjednik Luka Šokić zahvaljuje članovima Vijeća   
na radu te zaključuje 42. sjednicu Vijeća Mjesnog odbora Odranski Obrež. 


Sjednica Vijeća je završila u 19:10

KLASA: 024-08/24-003/2182
URBROJ: 251-13-11-8/008-24-2

Zapisnik napisao
Matej Šipura
					Predsjednik Vijeća Mjesnog 
odbora Odranski  Obrež  
						 
                                                                                                                   Luka Šokić



Izvješće sa glasovanja 42. sjednica VMO Odranski Obrež

